C.P.D. Tref Aberdâr

Mae **Tref Aberdâr** neu **Aberdâr** (Saesneg: **Aberdare Town FC**) yn glwb pêl-droed. Maent yn chwarae ar Parc Aberaman ger tref Aberdâr.

## Hanes
Mae gan y clwb hanes hir, anrhydeddus a chymleth.

Sefydlwyd y clwb yn 1892 ac ymunodd gyda'r Southern League (un o brif gynghreiriau Lloegr ar y pryd oedd yn cynnwys nifer o dimau o Gymru) yn 1919. Yn 1920 newidiodd Aberdâr ei henw i Athletig Aberdâr (*Aberdare Athledig FC*). Cafwyd tân difrifol ar faes y clwb ym mis Tachwedd 1923 a difrodwyr popeth gan gynnwys citiau'r tîm. Yn ôl y sôn, cyfrannodd Casnewydd cit iddynt a dyna ddechrau gwisgo du a melyn gan Aberdâr. yn sgîl Dirwasgiad Fawr yr 1920au gwelodd y clwb amser caled a eilyddwyd hwy yn system Gynghrair Lloegr gan Torquay United yn 1927. Yn sgîl y trafferthion yma penderfynwyd uno gyda'r clwb cyfagos Aberaman (sydd yn yr un cwm, ac nid i'w ddrysu gyda'r Aman yn Sir Gaerfyrddin).

Mae gan y clwb hanes aflwyddiannus o geisio ymuno i greu un tîm gydag Athletig Aberaman.

: 1926 - ymuno ag Aberdare Athletic, oedd yn *Third Division South* Lloegr, i greu **Aberdare & Aberaman Athletic**. Ond cwympodd y tîm allan o Gynghrair Loegr yn 1927 a daeth yr uniad i ben. Dad-gysylltodd Aberaman o'r uniad a dechrau cystadlu fel tîm arwahân unwaith eto. Aeth Aberdâr i ben fel tîm.

: Aberaman yn parhau i gystadleu fel tîm tan 1945 yna ail-unwyd Aberdâr ac Aberaman Athletic am yr ail dro. Parhaodd hyn am ddim ond dwy flynedd.

: Yn 1947 datgymalwyd yr uniad eto. Aeth Aberaman ei ffordd ei hun. Dyna'r drefn hyd heddiw.

: 2004 - 2009 - Mabwysiadwyd yr enw ENTO Aberaman Athletic oherwydd nawdd. Daeth y cytundeb i ben ar ddiwedd tymor 2008–09 ac aeth y clwb nôl i'w henw gwreiddiol.

: Tymor 2012–13 - mabwysiadodd y clwb yr enw C.P.D. Tref Aberdâr (*Aberdare Town F.C.*).

## Parc Aberaman
Maes cartref y clwb yw Parc Aberaman. Lleolir Parc Aberaman ar Ffordd Caerdydd, rhwng pentrefi Aberaman ac Abercwmboi ger Aberdâr yng Nghwm Cynon, CF44 6HA. Symudwyd o Barc Ynys oedd yng nghanol tref Aberdâr, a bu'n gartref Aberdâr Athletig am gyfnod hir.

Mae gan y maes lif-oleadau, eisteddle pwrpasol 250 sedd a thŷ clwb gyda bar ac adnoddau llogi i'r cyhoedd.

## Anrhydeddau
Gan mai dim ond ers 2012-13 mae C.P.D. Tref Aberdâr wedi ei ffurfio ar ei newydd wedd, nodir isod anrhydeddau'r ddau glwb rhiant, Aberdâr ac Aberaman:
### Fel Aberdâr Gwreiddiol
: 1907, 1909, 1912, 1921 - **Cynghrair Cymru (Y De)** yr hen drefn - Pencampwyr 
: 1904, 1905, 1923 - **Cwpan Cymru**, Ail
: 2018 - **Cwpan Gilbert Morgan**, Enillwyr

### Fel Aberaman
: 2009 - **Cynghrair Cymru (Y De)** - Pencampwyr
: 1936 - **Cynghrair Cymru (Y De)** yr hen drefn - Ail
: 1903 - **Cwpan Cymru** - Ail
: 1994 - **Tlws CBDC** - Ail
: 1939 - **Cwpan Her Cymru** - Ail
: 1913 - **Cwpan Amatur Cymru** - Ail

## Cyn-chwaraewyr Nodedig
* Bryn Jones - chwaraewr rhyngwladol i Gymru a werthwyd i Wolves ac yna Arsenal am record o ffî hyd at y dyddiad hwnnw, sef, £14,000.
* Alf Sherwood - o pentref cyfagos, Abercwmboi, a gynrychiolodd Caerdydd a Chymru. Mae un o gapiau Alf nawr yn y tŷ clwb, yn rhodd gan ei fab, Robert.
*Jack  Smith - cyn chwaraewr i Aberaman ac Aberdâr, aeth ymlaen i fod yn reolwr llawn amser cyntaf erioed West Bromwich Albion yn 1948.

## Dolenni
*Gwefan Swyddogol
*Twitter @AberdateTown
*Facebook CPD Tref Aberdâr

## Cyfeiriadau
*
* (cyn-2004, 2009–)
* (2004–2009)
## Cyfeiriadau 
Categori:Aberdâr
Tref Aberdâr